L 129/12 Jurnalul Oficial al Uniunii Europene 16.5.2012 REGULAMENTUL (UE) NR. 388/2012 AL PARLAMENTULUI EUROPEAN ȘI AL CONSILIULUI din 19 aprilie 2012 de modificare a Regulamentului (CE) nr. 428/2009 al Consiliului de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naţionale, hotărând în conformitate cu procedura legislativă ordinară (!), întrucât: (1)  Regulamentul (CE) nr. 428/2009 (?) prevede ca produsele cu dublă utilizare (inclusiv produse software și tehnologii) să facă obiectul unui control eficient atunci când sunt exportate sau tranzitează Uniunea, sau atunci când sunt furnizate unei țări terțe în urma unor servicii de inter- mediere prestate de un intermediar care are reședința sau este stabilit în Uniune. (2)  Pentru a permite statelor membre şi Uniunii să își respecte angajamentele internaționale, anexa I la Regula- mentul (CE) nr.428/2009 stabileşte lista comună a produselor cu dublă utilizare menționate la articolul 3 din respectivul regulament, care pune în aplicare controalele produselor cu dublă utilizare convenite la nivel internațional. Aceste angajamente au fost asumate în contextul participării în cadrul Grupului Australia, al Regimului de control al tehnologiilor pentru rachete, al Grupului furnizorilor nucleari, al Aranjamentului de la Wassenaar şi al Convenției privind interzicerea armelor chimice. (3) Regulamentul (CE) nr.428/2009 prevede ca lista prevăzută în anexa I să fie actualizată în conformitate cu obligațiile şi angajamentele relevante şi cu orice modi- ficare a acesteia, pe care statele membre le-au acceptat în calitate de membri în cadrul programelor internaţionale de neproliferare și al înțelegerilor de control al expor- turilor sau prin ratificarea tratatelor internaționale rele- vante. (4)  Anexa I la Regulamentul (CE) nr.428/2009 ar trebui modificată astfel încât să țină seama de modificările convenite în cadrul Grupului Australia, al Grupului furni- zorilor nucleari, al Regimului de control al tehnologiilor pentru rachete și al Aranjamentului de la Wassenaar, după adoptarea regulamentului respectiv. (5)  În scopul facilitării trimiterilor de către autoritățile de control al exporturilor şi de către operatori, ar trebui publicată o versiune actualizată și consolidată a anexei I la Regulamentul (CE) nr. 428/2009. (6)  Prin urmare, Regulamentul (CE) nr. 428/2009 ar trebui modificat în consecință, ADOPTĂ PREZENTUL REGULAMENT: Articolul 1 Anexa I la Regulamentul (CE) nr.428/2009 se înlocuieşte cu textul din anexa la prezentul regulament. Articolul 2 Prezentul regulament intră în vigoare în a treizecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Strasbourg, 19 aprilie 2012. Pentru Parlamentul European Președintele M. SCHULZ (!) Poziția Parlamentului European din 13 septembrie 2011 O C7 E, 10.1.2022, p. 28) și Decizia Consiliului din 21 februarie 2012 O C 107 E, 13.4.2012, p. 1). Poziţia Parlamentului European din 29 martie 2012 (nepublicată încă în Jurnalul Oficial). () JO L 134, 29.5.2009, p. 1. Pentru Consiliu Președintele M. BODSKOV